Սեւծովյան տարածաշրջանի երկրներն ունեն համագոյակցության հարուստ եւ միեւնույն ժամանակ դրամատիկ պատմություն: Սեւ ծովը միշտ եղել է ռազմավարական հետաքրքրությունների կենտրոն: Դա հանգեցրել է բազմաթիվ ավերիչ պատերազմների, որոնք ձեւավորել են նրա ներկայիս քաղաքական քարտեզը, էթնիկ եւ կրոնական բազմազանությունը: Սակայն այս ամենը հանգեցրել է նաեւ մեր մշակույթների եւ ավանդույթների մեծածավալ միահյուսման: Մասամբ այդ պատճառով է, որ մեր երկրներում առկա է վերափոխումների գործընթացների առանձնահատկություւների համընկնում: Այն վերաբերում է եւ ներքին փոխակերպումներին` ուղղված ժողովրդավարության խորացմանը, եւ հասարակության թափանցիկությանը: Այն ազդում է նաեւ փոփոխվող աշխարհի համատեքստում արտաքին քաղաքական փոխգործակցության նոր ձեւերի կերտման գործընթացի վրա: